KIRJALLINEN KYSYMYS E-0517/01 esittäjä(t): Stavros Xarchakos (PPE-DE) ja Antonios Trakatellis (PPE-DE) komissiolle. Kreikalle suunnattu yhteisön toinen ja kolmas tukikehys: kulttuurialan toimintaohjelmat.



Virallinen lehti nro 261 E , 18/09/2001 s. 0133 - 0134



KIRJALLINEN KYSYMYS E-0517/01 esittäjä(t): Stavros Xarchakos (PPE-DE) ja Antonios Trakatellis (PPE-DE) komissiolle (22. helmikuuta 2001) Aihe: Kreikalle suunnattu yhteisön toinen ja kolmas tukikehys: kulttuurialan toimintaohjelmat Nyt kun yhteisön kolmas tukikehys (20002006) on hyväksytty, asetukseen (EY) N:o 1260/1999(1) perustuvien uusien toimintaohjelmien laatimis- ja hyväksyntämenettelyjä ollaan parhaillaan saattamassa päätökseen. Kuinka suuret määrärahat kertyvät Euroopan komissiolle tehdyistä ehdotuksista, jotka koskevat kulttuurialan toimintaohjelmia (pyydän analyyttistä taulukkoa, jossa on mainittu painopisteet, erilliset toimet ja vastaavat ehdotetut määrärahat)? Mitkä ovat kulttuurialan toimintaohjelman kansalliset, yhteisön ja yksityisten tahojen rahoitusosuudet? Millä tavoin kulttuurialan toimintaohjelman painopisteet on laadittu, ja mitkä tahot ovat osallistuneet valintaan? Mitä strategiaa on ehdotettu ja minkä verran toimintaohjelman kehittämisen arvioidaan vaikuttavan (määrällisesti) kulttuurialaan? Mitkä tahot osallistuvat toimintaohjelman laatimiseen ja täytäntöönpanoon? Mitä suunnitelmia kulttuurialan toimintaohjelmaan on liitetty, ja mitä kumppaneita on kuultu asetuksen (EY) N:o 1260/1999 mukaisesti? Mikä oli yhteisön toisen tukikehyksen (19941999) varojen käyttöönottoaste, ja mihin tukikehyksen käyttöön ottamattomat varat ovat päätyneet? (1) EYVL L 161, 26.6.1999, s. 1. Michel Barnier'n komission puolesta antama vastaus (25. huhtikuuta 2001) Ehdotus kulttuurialan toimintaohjelmaksi on osa Kreikalle suunnatun yhteisön tukikehyksen elämänlaatua koskevaa painopistettä 3 ohjelmakaudella 20002006. Sen päätavoite on edistää jäsenvaltion kulttuuriperinnön suojelemista ja vaalimista sekä kulttuurihyödykkeiden kysynnän ja tarjonnan tasapainoista kehitystä jäsenvaltion eri alueilla. Tavoitteen toteuttamiseksi toimintaohjelma pannaan täytäntöön siten, että se täydentää tietoyhteiskuntaa ja inhimillisiä voimavaroja koskevien toimintaohjelmien varoista sekä yhteisöaloitteiden perusteella tuettavia toimia. Etusija annetaan toimille, jotka parantavat Kreikan tarjoamia matkailutuotteita ja toimille, jotka lujittavat kokonaisvaltaista kulttuurin kehitystä. Erityistä huomiota kiinnitetään kaikkeen, mikä voi myötävaikuttaa suoraan ja näkyvästi arkelogisten kohteiden ja museoiden vetovoimaan ja tavoitettavuuteen. Toimintaohjelmaehdotus sisältää selvityksen kulttuurialan nykytilanteesta, ehdotetun kehitysstrategian, painopisteet määrällisine tavoitteineen, kuvailevan yhteenvedon toimenpiteistä, rahoitussuunnitelman, täytäntöönpanoa koskevat määräykset sekä ex ante -arvioinnin. Kaudeksi 20002006 määrärahoja on myönnetty yhteensä noin 605 miljoonaa euroa seuraavasti: >TAULUKON PAIKKA> Toimintaohjelma rakentuu seuraavien painopisteiden varaan: >TAULUKON PAIKKA> Yksityiskohtainen rahoitussuunnitelma sekä kulttuurialan toimintaohjelman varoista tuettavien toimien luettelo sisältyvät ohjelman täydennysosaan, jonka kyseisen ohjelman seurantakomitea laatii, kun komissio on hyväksynyt ohjelman. Kreikan viranomaisten komissiolle toimittamien tietojen mukaan toimintaohjelmaehdotuksen on laatinut kulttuuriministeriö tiiviissä yhteistyössä alueiden, talousministeriön ja työministeriön sekä muiden eri tahojen, kuten yhtäläisistä mahdollisuuksista vastaavan sihteeristön ja tietoyhteiskuntaa koskevan toimintaohjelman laadintakomitean, kanssa. Tämän valmisteluvaiheen aikana kaikkia mahdollisia tuensaajia on kehotettu ministeriön lähettämin kiertokirjein esittämään ehdotuksia ja huomautuksia. Toimintaohjelman varoista tuettavat hankkeet valitsee ohjelman hallinnosta vastaava viranomainen hankkeiden tarkoituksenmukaisuuden perusteella, mutta myös hankkeiden teknisen kypsyyden ja ohjelman painopisteiden mukaan. Prosessi voi kestää koko toimintaohjelman kattaman ajanjakson, eli 20002006. Luetteloa hankkeista ei siis vielä tässä vaiheessa ole saatavilla. Ohjelmakaudeksi 19941999 laaditun tukikehyksen kulttuurialan toimiin sidottujen määrärahojen käyttöaste tiedetään tarkasti vasta maksukauden päätyttyä, eli vuoden 2001 lopussa. Koska kuitenkin kaikki määrärahat on sidottu ja hankkeet näyttävät etenevän tyydyttävästi, komissio arvioi, että kaikki määrärahat tulevat käytetyiksi.